KOMISIJOS SPRENDIMAS
2009 m. rugpjūčio 5 d.
kuriuo iš dalies keičiami Sprendimo 2004/233/EB I priedo įrašai, skirti Vokietijai, įtrauktai į laboratorijų, kurioms suteiktas leidimas tikrinti tam tikrų naminių mėsėdžių gyvūnų vakcinų nuo pasiutligės veiksmingumą, sąrašą
(pranešta dokumentu Nr. C(2009) 6105)
(Tekstas svarbus EEE)
(2009/601/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnį,
kadangi:
(1)
Sprendimu 2000/258/EB Prancūzijos Agence Française de Sécurité Sanitaire des Aliments de Nancy laboratorija (Nansi AFSSA laboratorija) buvo paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą.
(2)
Be to, tame sprendime nustatyta, kad Nansi AFSSA laboratorija privalo atsiųsti Komisijai Bendrijos laboratorijų, kurioms turi būti suteiktas leidimas atlikti šiuos serologinius tyrimus, sąrašą. Todėl Nansi AFSSA laboratorija taiko nustatytą kokybės tikrinimo procedūrą, siekdama įvertindama laboratorijas, prieš suteikiant joms leidimą atlikti serologinius tyrimus.
(3)
2004 m. kovo 4 d. Komisijos sprendimu 2004/233/EB, įgaliojančiu laboratorijas tikrinti tam tikrų naminių mėsėdžių vakcinacijos nuo pasiutligės veiksmingumą (2), buvo nustatytas valstybių narių laboratorijų, kurioms suteiktas leidimas tikrinti, sąrašas, remiantis Nansi AFSSA laboratorijos pateiktais kokybės tikrinimo rezultatais.
(4)
Vokietija pateikė prašymą išbraukti vieną laboratoriją iš Sprendimo 2004/233/EB I priede pateikto laboratorijų, kurioms suteiktas leidimas tikrinti, sąrašo šiai valstybei narei skirto įrašo.
(5)
Todėl Sprendimo 2004/233/EB I priedą reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Iš Sprendimo 2004/233/EB I priedo Vokietijai skirtas 3 įrašas išbraukiamas.
2 straipsnis
Šis sprendimas skirtas valstybėms narėms.
Priimta Briuselyje, 2009 m. rugpjūčio 5 d.